## NAREDBU o mjerilima za koja se provodi mjeriteljski nadzor

### NN 35/2001 (19.4.2001.), NAREDBU o mjerilima za koja se provodi mjeriteljski nadzor

# DržavnI zavod za normizaciju i mjeriteljstvo

629

Na temelju članka 21. stavak 1. Zakona o mjeriteljskoj djelatnosti
(»Narodne novine«, br. 11/94) ravnatelj Državnog zavoda za normizaciju i
mjeriteljstvo donosi

## NAREDBU

### o mjerilima za koja se provodi mjeriteljski nadzor

1. Mjeriteljski nadzor obvezno se provodi za:

1) mjerila i mjerne sustave koji se upotrebljavaju u trgovač­kim
poslovima kod kojih se cijena robe odnosno učinjene usluge određuje na temelju
mjerenja i služe za određivanje

- duljine, ploštine i obujma;

- toplinske i električne energije;

- obujma protekle tekućine i plina;

- mase;

- sadržaja koje tvari u smjesi (alkoholmetri, saharimetri, areometri,
densimetri, piknometri, vlagomjeri zrna žitarica i sjemenki uljarica) te gustoće
žitarica

2) mjerila koja se upotrebljavaju u zdravstvu, veterinarstvu i
ispitivanju lijekova, i to:

- visine;

- mase (uključujući i vage za dojenčad, vage za pripremu lijekova i
drugih medicinskih preparata);

- krvnog tlaka;

- zračenja u radioterapiji;

- dioptrije;

- temperature ljudi i životinja;

- obujma (laboratorijsko posuđe,
birete, pipete i medicinske šprice)

3) mjerila koja se upotrebljavaju u zaštiti okoliša, zaštiti na ra­du i
zaštiti od nesreća, i to:

- zračenja;

- razine zvučnog tlaka;

- za ispitivanje električnih instalacija;

- širine i nadvisivanja kolosijeka;

- koncentracije plinova u zraku (pare naftnih derivata);

- tlaka;

- temperature;

- mase kojima se mjeri udio tvari u prehrambenim proizvodima, udio tvari
u vodoopskrbnim sustavima vode za piće, udio tvari u otpadnim vodama i drugom
industrijskom otpadu;

- za mjerenje udjela etilnog alkohola u izdahu ispitanika

4) mjerila koja se upotrebljavaju u prometu:

- za nadzor ograničenja brzine u cestovnom prometu;

- za određivanje cijene prijevoza (taksametri i tahometri u vozilima za
iznajmljivanje);

- za nadzor ispušnih plinova vozila;

- za nadzor propuštanja plinova kod vozila na pogon plinom;

- za provjeru tlaka u gumama motornih vozila;

- za provjeru najvećeg dopuštenog osovinskog opterećenja vozila;

- za određivanje kočne sile po obodu kotača kod vozila na motorni pogon
I priključnih vozila;

- za mjerenje udjela etilnog alkohola u izdahu vozača u pro­me­tu;

- za ispitivanje tahografa (kontrolni uređaji)

5) mjerila uključena u sustav tarifiranja, i to:

- mjerni sustav za tarifiranje u telefonskim centralama;

- mjerila vremena u uređajima za periodično registriranje vrš­ne električne
snage

6) mjerila koja se upotrebljavaju u pripremi službenih izvješ­ća koja na
temelju javne ovlasti donose pravne osobe (mjeriteljski laboratoriji, ispitni
laboratoriji) i fizičke osobe, osim onih mjerila čija se ispravnost provjerava
prije upotrebe etalonima s valjanom umjernicom, odnosno referencijskim tvarima
s valjanom potvrdom o ispravnosti.

2. Odredbe točke 1. ove
naredbe odnose se i na mjerne sustave kao i na pomoćne uređaje za očitavanje i
bilježenje cijene koji su pridruženi mjernim uređajima.

3. Mjeriteljski se nadzor
provodi nad svim mjerilima koja se upotrebljavaju za mjerenje različitih
fizikalnih veličina, ili pretvorbu različitih fizikalnih veličina, ili
pretvorbu omjera (strujni i naponski mjerni transformatori, mjerila temperature,
mjerila tlaka, mje­rila gustoće, mjerila viskoznosti i sl.), da bi se izmjerila
neka veličina iz točke 1. ove naredbe.

Mjeriteljski nadzor nad
mjerilima iz stavka 1. ove točke provodi se ili za svako pojedinačno mjerilo
posebno ili za mjerni sustav kao cjelinu.

4. Od odredaba točke 1. ove
naredbe izuzimaju se mjerila:

- za koja u skladu s člankom
22. Zakona o mjeriteljskoj dje­latn­osti nisu propisani mjeriteljski zahtjevi
koje ta mjerila moraju zadovoljiti;

- namijenjena izvozu;

- koja se upotrebljavaju
isključivo kao pokazni uzorci za gospodarsku promidžbu i na sajmovima;

- koja se upotrebljavaju
isključivo za nadzor i upravljanje tehnološkim procesima i energetskim
sustavima;

- koja se upotrebljavaju u
znanstveno istraživačke svrhe

- koja se upotrebljavaju kao
učila;

- koja se upotrebljavaju
isključivo za osobnu uporabu.

5. Na dan stupanja na snagu
ove naredbe prestaje vrijediti Naredba o vrstama mjerila za koje se provodi
mjeriteljski nadzor (»Narodne novine« br. 93/94) i Naredba o dopuni naredbe o
vrstama mjerila za koje se provodi mjeriteljski nadzor (»Narodne novine« br.
74/2000).

6. Ova naredba stupa na snagu osmog dana od dana objave u »Narodnim
novinama«.

Klasa: 011-02/01-04/16
Urbroj: 558-03/1-01-1
Zagreb, 9. travnja 2001.

Ravnatelj
Državnog zavoda za normizaciju
i mjeriteljstvo
**dr. sc. Jakša Topić, dipl. ing.,** v. r.

if !supportEmptyParas endif

Naredba, NN 35/2001-629